หุ้นเช้า8ส.ค.ร่วง31.61จุด
หุ้นภาคเช้า 8 ส.ค.ลดลงต่อเนื่อง ดัชนีปิดลบ 31.61 จุด ที่ 1,061.77 จุด ท่ามกลางมูลค่าซื้อขาย 1.9 หมื่นล้านบาท
8 ส.ค. 2554

หุ้นภาคเช้า 8 ส.ค.ลดลงต่อเนื่อง ดัชนีปิดลบ 31.61 จุด ที่ 1,061.77 จุด ท่ามกลางมูลค่าซื้อขาย 1.9 หมื่นล้านบาท




ตลาดเคลื่อนไหวดัชนีตลาดหลักทรัพย์ช่วงเช้าวันที่  8 ส.ค. ดัชนียังปรับตัวลดลงอย่างต่อเนื่องตามตลาดหุ้นในภูมิภาค หลังจากที่นักลงทุน  เปิดตลาดปรับตัวลดลงทุนที และลงต่ำสุดที่ระดับ 1,061.69 จุด ก่อนที่จะปิดภาคเช้าที่ 1,061.77 จุด ลดลง31.61 จุดหรือ 2.89 % ด้วยมูลค่ากากรซื้อขาย 1.9 หมื่นล้านบาท
หุ้นที่มีการซื้อขาย 5 อันดับแรกคือ หุ้นปตท.(PTT)ปิดภาคเช้าที่ราคา 318  บาทลดลง 12 บาทหรือลดลง 3.64 % ด้วยมูลค่าการซื้อขาย 1.6 พันล้านบาท ตามด้วยบ้านปู(BANPU)ปิดที่ 688 บาทลดลง16บาทหรือลดลง 2.27 %มูลค่การซื้อขาย 1.18 พันล้านบาท หุ้นธนาคารกสิกรไทย(KBANK)ปิดที่ 127 บาทลดลง5.50บาทหรือลดลง 4.15 % มูลค่าการซื้อขาย 1.01 พันล้านบาท ตามด้วยหุ้นบริษัทอินโดรามา เวนเจอร์ส(IVL) ปิดที่ 40.50  บาทลดลง 2.75 บาทหรือลดลง 2.75 % มูลค่าการซื้อขาย 781 ล้านบาท และอันดับ 5  หุ้นธนาคารกรุงเทพ(BBL) ปิดที่ 158  บาทลดลง 5 บาทหรือลดลง 3.07 % มูลค่าการซื้อขาย  758 ล้านบาท